Gérson

Gérson de Oliveira Nunes (født 11. januar 1941) er en tidligere brasiliansk fotballspiller.

Gérson betraktes som en av Brasils beste pasningspillere. Han hadde, som landslagskollegaen Rivelino, en følsom venstrefot. Gérson var spilldirigenten på midtbanen da Brasil tok sin tredje VM-tittel i 1970. I VM-finalen mot Italia i 1970 var han blant banens beste spillere. Han gav Brasil ledelsen 2-1 med et skudd fra drøyt 20 meter, i tillegg slo han en 50-meterspasning til Pelé, som nikket ballen ned til Jairzinho, som i sin tur satte inn 3-1-målet. Gérson var også med i VM 1966, men fikk bare spille én kamp. I løpet av karrièren spilte han for fire brasilianske klubber: Flamengo (1959–1963), Botafogo (1963–1969), São Paulo (1969–1973) og Fluminense (1972–1974).

 Eksterne lenker 


Kategori:Brasilianske fotballspillere
Kategori:Fotballspillere under Sommer-OL 1960
Kategori:Deltakere for Brasil under Sommer-OL 1960
Kategori:Spillere i Fotball-VM 1966
Kategori:Spillere i Fotball-VM 1970
Kategori:Fotballspillere for Clube de Regatas do Flamengo
Kategori:Fotballspillere for Botafogo de Futebol e Regatas
Kategori:Fotballspillere for São Paulo FC
Kategori:Fotballspillere for Fluminense FC
Kategori:Verdensmestere i fotball
Kategori:Personer fra Niterói